b'\n_START_ARTICLE_\nPeter Us\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju (1905-1908), gimnazijo v Azovu (1908-1916), biologijo, geografijo in fiziko je \xc5\xa1tudiral na Filozofski fakulteti v Ljubljani, kjer je 1926 diplomiral in 1928 doktoriral. V letih 1926\xe2\x88\x921934 in 1945-1948 je kot profesor slu\xc5\xbeboval na gimnaziji v Prokuplju, vmes 1934\xe2\x80\x931942 v Pirotu, 1948\xe2\x80\x9365 (ko je \xc5\xa1el v pokoj) pa na u\xc4\x8ditelji\xc5\xa1\xc4\x8du v Ljubljani. V letih 1952\xe2\x80\x931955 je sodeloval v uredni\xc5\xa1kem odboru Biolo\xc5\xa1kega vestnika._NEWLINE_Peter Us je svoje delo usmeril predvsem v prou\xc4\x8devanje kobilic v Jugoslaviji, zlasti v Srbiji. S tega podro\xc4\x8dja je napisal veliko \xc4\x8dlankov in razprav v doma\xc4\x8dem \xc4\x8dasopisju, mdr.: Annal\xc3\xa9s G\xc3\xa9ologiqu\xc3\xa9s de la P\xc3\xa9ninsule Balkanique (Beograd, 1933); Za\xc5\xa1tita bilja (Bgd., 1960); Acta carsologica (1970); in v tujem npr.: Entomologists Monthly Magazine (Oxford); Beitr\xc3\xa4ge zur Entomologie (Berlin, 1968) in druge.'